Villa Borghese
<s>Villa Borghese je najveći javni park u samom historijskom centru Rima, u kom se može skloniti od gradske buke, šetajući uz jezero, ili uz hramove i muzeje.</s>

<s>Villa Borghese nalazi se nešto sjevernije od Španjolskih stepenica, glavni ulaz nalazi se kod Piazzale Flaminio (to je pored Piazza del Popolo), a sporedni - Porta Pinciana nalazi se na kraju ulice Via Veneto.</s>

<s>Historija</s>

<s>Na terenu na kom se danas nalazi park u 16. vijeku bio je vinograd.</s><s>U park ga je počeo pretvarati 1605. kardinal Scipione Borghese, nećak pape Pavla V. Pejzažni arhitekt Domenico Savino da Montepulciano uredio ga je vrlo formalistički sa geometrijskim formama, kao prvi francuski park u Rimu.</s><s>Istoimenu kardinalovu vilu sagradio je arhitekt Flaminio Ponzio na osnovu skica samog kardinala.</s>

<s>Park je kasnije uređivan na puno prirodniji engleski način.</s><s>Krajem 18. vijeka u samom centru parka iskopano je umjetno jezero, a na njegovom otoku je podignut mali jonski hram posvećen bogu zdravlja Eskulapu.</s>

<s>Javni park 
Grad Rim preuzeo je vlasništvo nad parkom od porodice Borghese 1903. i otvorio ga građanstvu.</s><s>U tom trenutku imao je 80 hektara, brojne sjenovite aleje, nekoliko hramova, fontana i puno skulptura.</s>

<s>Svjetska izložba 1911 
U Villi Borghese je 1911. održana Svjetska umjetnička izložba (Esposizione internazionale d'arte), nekoliko paviljona koje su podigle neke od zemalja sudionica još uvijek postoje.</s><s>Najimpresivniji od njih je onaj britanski, odnosno Britanske škole kog je projektirao Edwin Lutyens, a ostali su oni koje su podigli Austrijsko Carstvo, Kraljevina Danska, Kraljevina Rumunjska, Kraljevina Belgija, Kraljevina Nizozemska, Egipatski Kedivat i Kraljevina Švedska.</s>

<s>Muzejski park 
Od tih vremena Villa Borghese nosi epitet muzejskog kvarta, jer je nekoliko paviljona pretvoreno u muzeje.</s><s>Najpoznatiji muzej je Galleria Borghese, smještena u vili po kojoj je park dobio ime, poznat je po kolekciji skulptura Canove i Berninija (remek-djelo Otmica Prozerpine).</s><s>Pored tog Galleria Borghese ima i bogatu kolekciju slika takvih veličina kao što su Tizian, Rubens i Rafael.</s>

<s>Drugi značajni muzej, Galleria Nazionale d'Arte Moderna, nastao je kao neposredna inspiracija svjetske izložbe iz 1911, on ima kolekciju slika talijanskih umjetnika 19 i 20. vijeka.</s>

<s>Nedaleko od Gallerie Nazionale nalazi se Museo Nazionale Etrusco, koji izlaže kolekciju etrurskih artefakta, iskopanih oko Rima, on je smješten u Vili Giulia, podignutoj 1553. da služi kao ljetna rezidencija pape Julija II..</s>

<s>Ostale atrakcije 
U parku se nalazi i jedan amfiteatar (Piazza di Siena), slavoluk iz 18. vijeka (Arco di Settimio Severo) i botanički vrt.</s><s>Jedna od bizarnosti vezanih uz park su tritoni sa Maurove fontane, orginali su premješteni u park dok su oni na Piazza Navoni zapravo replike iz 19. vijeka.</s>

<s>Izvori</s>

<s>Vanjske veze</s>

<s>Villa Borghese</s>

<s>Parkovi u Rimu</s>

